ROMÂNIA

JUDEŢUL CLUJ

COMUNA VALEA IERII

CONSILIUL LOCAL

H O T Ă R Â R E

privind rectificarea bugetului de venituri și cheltuieli al comunei Valea Ierii pe anul 2024

Consiliul Local al comunei Valea Ierii întrunit în şedinţa ordinară din data de 29.08.2024,

Având în vedere Referatul de aprobare nr.4874/ 21.08.2024 la Proiectul de hotărâre privind rectificarea bugetului de venituri și cheltuieli pe anul 2024 propus de primarul Comunei Valea Ierii, domnul Nap Dorin, însoţit de Raportul compartimentului financiar-contabil cu nr.4875/21.08.2024 şi de Avizul comisiei de specialitate nr.1 din cadrul consiliului local;

Ținând cont de:

-Decizia Civilă nr. 1497/21.03.2023 pronunțată de Tribunalul București București în dosarul nr.4172/117/2022,

În conformitate cu prevederile:

-art. 129 alin. (2) lit. b) și alin. (4) lit. a) din Ordonanța de urgență a Guvernului nr.57/2019 privind Codul administrativ, cu modificările și completările ulterioare;

-art. 19 alin. (2) din Legea finanţelor publice locale nr. 273/2006, cu modificările şi completările ulterioare;

Fiind îndeplinite prevederile art. 136 și art. 139 din Ordonanța de urgență a Guvernului nr.57/2019 privind Codul administrativ, cu modificările și completările ulterioare;

În temeiul art. 196 alin. (1) lit. a) din Ordonanța de urgență a Guvernului nr.57/2019 privind Codul administrativ, cu modificările și completările ulterioare,

Consiliul Local al comunei Valea Ierii adoptă prezenta hotărâre:

Art.1. Pentru echilibrarea bugetului local, se aprobă modificarea prevederilor bugetului în anul 2024, trimestrul III, la următoarele capitole bugetare:

Trim. III

* 21.42.97.00 cu suma de 26,00 mii lei
* 24.51.02.20 cu suma de 5,0 mii lei
* 24.70.05.20 cu suma de 15,0 mii lei
* 24.70.06.20 cu suma de 6,0 mii lei

Art.2. Se aprobă plata din bugetul local titlul 20, contul 24.51.01.03.20.01.30 a sumei de 2.800 lei reprezentând cheltuieli de judecată conform Deciziei civile nr. 1497 din 21.03.2023 pronunțată de Tribunalul București în dosarul nr.4172/117/2022 către domnul Duma Gabriel-Alexandru.

Art.3. Se aprobă achiziționarea unui laptop și a unui calculator în limita sumei de 7 mii lei fiecare.

Art.4. Cu ducerea la îndeplinire a prezentei hotărâri se încredinţează primarul comunei Valea Ierii și doamna Ilea Nicoleta -consilier.

Art. 5. Prezenta hotărâre se comunică prin intermediul secretarului general al comunei, în termenul prevăzut de lege, primarului comunei Valea Ierii, compartimentului financiar-contabil, domnului Duma Gabriel-Alexandru,Direcţiei Generale Regionale a Finanţelor Publice Cluj-Napoca, precum şi Instituției Prefectului - Judeţul Cluj şi se aduce la cunoştinţă publică prin afişare la sediul Consiliului Local Valea Ierii şi publicarea pe pagina de internet [www.e-comune.ro/primaria-valea-ierii-cj](http://www.e-comune.ro/primaria-valea-ierii-cj)”.

Președinte de ședință, Contrasemnează:

Constantin Culda Secretar general al comunei,

Nelia-Crenguța Mariș

**Nr.54 din 29.08.2024**

*Prezenta hotărâre a fost adoptată cu respectarea prevederilor legale privind majoritatea de voturi, astfel:7 voturi “pentru” și 0 voturi ,împotrivă”.Consilieri locali prezenţi: 9 din totalul de 9 consilieri locali în funcţie.*